
REFERAT
privind aprobarea finanţării din bugetul local pentru manifestările sportive 
cu ocazia’’Zilei Timişoarei’’, ediţia 2013

În perioada 29 iulie - 4 august 2013 se vor organiza în municipiul Timişoara o serie de manifestări culturale şi sportive, cu ocazia sărbătoririi Zilei Timişoarei.

Sărbătorirea în luna august a Zilei Timişoarei a prilejuit an de an ocazia desfăşurării unor activităţi sportive derulate în cartiere prin Consiliile Consultative, respectiv au fost promovate de către Municipiul Timişoara şi alte acţiuni care au dobândit deja o tradiţie:

-Cupa Municipiului Timişoara, cu participanţi de toate categoriile de vârstă, peste 30 echipe din cartierele Timişoarei;

-Cupa Municipiului Timişoara, pentru tineri cu vârstă cuprinsă între 16-18 ani, cu echipe din oraş şi  echipe invitate din străinătate, din oraşele înfrăţite;
-Cupa Oraşelor Înfrăţite, la care au participat anual minim 2 echipe din Timişoara şi echipe invitate din străinătate, reprezentând oraşele înfrăţite cu Municipiul Timişoara: Treviso, Karlsruhe, Szeged, Novi-Sad, Udine, Faenza, Cernauti.
Aceste manifestări au atras un număr mare de participanţi din Timişoara şi străinatate, pe diferite categorii de vârstă a populaţiei, persoane tineri şi adulţi într-un spirit  competitiv şi un ambient plăcut,  pentru practicarea sportului recreativ. S-a reusit astfel să fie atins scopul şi obiectivele principale care au stat la baza promovării acestor acţiuni sportive: deschiderea către populaţie prin  atragerea unui număr cât mai mare de participanţi de diferite vârste în practicarea exerciţiului fizic şi sportului de timp liber; atingerea unui grad ridicat de socializare a categoriilor de populaţie implicate în competiţii, atât cele din municipiu cât şi cu participanţii din străinătate; dezvoltarea turismului sportiv, promovarea valorilor culturale ale oraşului şi zonei, inclusiv a imaginii municipiului Timişoara în ţările europene.
În acest an ne-am propus să organizăm în plan sportiv, în cadrul programului ’’Ziua Timişoarei’’ două acşiuni sportive:  un turneu de fotbal şi festivitatea de premiere pentru cele mai bune rezultate sportive obţinute de cluburile timişorene în anul 2013.

Turneul de fotbal este o nouă ediţie a tradiţionalei compeţiii ’’Cupa Oraşelor Înfrăţite’’, la care au fost invitate alături de 2 echipe care reprezintă Municipiul Timişoara şi echipe din străinătate,  reprezentând oraşele înfrăţite şi partenere cu Municipiul Timişoara: Graz (Austria), Mulhouse si Rueil-Malmaison(Franta),Faenza,Treviso, Genova si Palermo (Italia), Karlsruhe si Gera (Germania), Szeged (Ungaria), Novi-Sad (Serbia), Nottingham (Marea Britanie), Cernauti (Ucraina), Lublin (Polonia). Pe lângă echipe reprezentative ale acestor oraşe au fost invitate şi delegaţii oficiale ale municipalităţilor, pentru a participa la toate manifestările cuprinse în programul ’’Ziua Timişoarei’’-ediţia 2013. Turneul se desfăşoară între 02-05.08.2013.
Scopul acestor acţiuni sportive este promovarea valorilor culturale ale oraşului şi zonei, inclusiv a imaginii municipiului Timişoara în ţările europene.
            Prin H.C.L.M.T. nr.195/04.04.2013 a fost aprobat bugetul local al Municipiului Timisoara pe anul 2013, care prevede la cap. 67.02.05.01-Sport suma de 9.905.000 lei, care a fost suplimentata cu suma de 4.700.000 lei, prin H.C.L.M.T. nr.379/05.07.2013 privind rectificarea bugetului local.

Din aceasta suma au fost alocate contributii financiare cu titlu de cotizatii si prin asocieri cu structuri sportive in suma totala de 14.372.000 lei.

            Având în vedere criteriile enumerate şi ţinând cont de prevederile Legii nr.215/2001, a administraţiei publice locale, din art.36 referitor la atribuţiile consiliului local, alin. (2) lit.b,e, alin (4)lit a, alin(6)lit. a-pct.3,4,5,6 si de art. 3 alin (1) din Legea 69 din 2000 a educaţiei fizice şi sportului, actualizată: „autorităţile administraţiei publice, unităţile şi instituţiile de învăţământ, instituţiile sportive, precum şi organismele neguvernamentale de profil au obligaţia să sprijine sportul pentru toţi şi sportul de performanţă şi să asigure condiţiile organizatorice şi materiale de practicare a educaţiei fizice şi sportului în comunităţile locale”, 
propunem alocarea sumei de 70.000 lei de la bugetul local cap.67.02 – „Cultură, recreere şi religie” respectiv subcapitolul 67.02.05.01 – „Servicii recreative şi sportive - Sport”.
            Suma alocată va fi utilizată atât pentru cheltuielile de organizare a acţiunilor  sportive ocazionate de sărbătorirea Zilei Timişoarei cât şi pentru cheltuielile legate de protocolul de primire a delegaţiilor invitate din oraşele înfrăţite cu Municipiul Timişoara.

Justificarea şi decontarea cheltuielilor ocazionate de organizarea acestei manifestări şi de protocol se va realiza pe bază de acte doveditoare.

În Anexa 1 sunt cuprinse acţiunile sportive propuse pentru a fi cuprinse în program şi categorii de cheltuieli care vor fi efectuate pentru organizarea şi desfăşurarea manifestărilor.

Dan Diaconu

                                                                                                                                                    Anexa 1

CHELTUIELI DE ORGANIZARE ŞI PROTOCOL
CU OCAZIA ’’ZILEI TIMIŞOAREI ’’- 2013
I. Cupa ’’ Oraşelor Înfrăţite’’:
02.08.-05.08.2013


                   
- vor participa echipe , categorii de vârstâ open, din care:2 echipe reprezentând Municipiul Timişoara;

echipe invitate din străinătate, din oraşele înfrăţite: Graz (Austria), Mulhouse si Rueil-Malmaison

(Franta), Faenza ,Treviso, Palermo si Genova (Italia), Karlsruhe si Gera(Germania), Szeged(Ungaria), Novi-Sad(Serbia), Nottingham(Marea Britanie), Cernauti( Ucraina), Lublin(Polonia).
Cheltuieli :
-     cazare si masă delegatii;
· arbitraje;
· asistenţă medicală;
· premii: trofee, echipamente sportive, diplome;
· cheltuieli de protocol delegatii 
II. Festivitatea de premiere a celor mai bune rezultate sportive obţinute în anul 2013 de sportivii cluburilor din Timişoara: 03.08.2013
Cheltuieli:       -      premii în bani;

· trofee sportive, diplome;

· cheltuieli de organizare.



  Total buget  program’’Zilele Timişoarei 2013’’: 70.000 lei 

